OnePlus Band: ಒನ್ಪ್ಲಸ್ ಪರಿಚಯಿಸಲಿದೆ ಹೊಸ ಫಿಟ್ನೆಸ್ ಬ್ಯಾಂಡ್ ಜ.11ರಂದು ಮಾರುಕಟ್ಟೆಗೆ? ಪ್ರಿಮಿಯಂ ಸ್ಮಾರ್ಟ್ಫೋನ್ಗಳನ್ನು ಪರಿಚಯಿಸುತ್ತಿದ್ದು ಒನ್ಪ್ಲಸ್ ಸಂಸ್ಥೆ ಇದೀಗ ಫಿಟ್ನೆಸ್ ಬ್ಯಾಂಡ್ ಅನ್ನು ಸಿದ್ಧಪಡಿಸಿದೆ. ಜನವರಿ 11ರಂದು ನೂತನ ಬ್ಯಾಂಡ್ ಅನ್ನು ಬಿಡುಗಡೆಗೊಳಿಸಲು ಮುಂದಾಗಿದೆ. ಅಂದಹಾಗೆಯೇ ಒನ್ಪ್ಲಸ್ ಪರಿಚಯಿಸುತ್ತಿರುವ ಫಿಟ್ನೆಸ್ ಬ್ಯಾಂಡ್ ಬೆಲೆ 2,499 ರೂ ಎಂದು ಅಂದಾಜಿಸಲಾಗಿದೆ. ಆದರೆ ಕಂಪನಿ ಮಾತ್ರ ಈ ಬಗ್ಗೆ ಯಾವುದೇ ಮಾಹಿತಿ ನೀಡಿಲ್ಲ. ಒನ್ಪ್ಲಸ್ ಈ ಮೊದಲೇ ನೂತನ ಬ್ಯಾಂಡ್ ಟೀಸರ್ ಹೊರಡಿಸಿದೆ. ಅಮೆಜಾನ್ ಕೂಡ ಫಿಟ್ನೆಸ್ ಬ್ಯಾಂಡ್ಗಾಗಿ ನೋಟಿಫೈ ಮೀ ಆಯ್ಕೆಯನ್ನು ನೀಡಿದೆ.ಇನ್ನು ಟಿಪ್ಸ್ಟಾರ್ ಮುಕುಲ್ಶರ್ಮಾ ಅವರು ತಮ್ಮ ಟ್ವಿಟ್ಟರ್ ಖಾತೆಯ ಮೂಲಕ ನೂತನ ಬ್ಯಾಂಡ್ನ ಇಮೇಜ್ ಶೇರ್ ಮಾಡಿದ್ದಾರೆ.ಒನ್ಪ್ಲಸ್ ಫಿಟ್ನೆಸ್ ಬ್ಯಾಂಡ್ ಕಪ್ಪು ಬಣ್ಣದ ಆಯತಾಕಾರದ ಡಿಸ್ಪ್ಲೇ ಹೊಂದಿದೆ. ಟ್ರಾಕರ್ ಮತ್ತು ಗ್ರೇ ಸ್ಟ್ರಿಪ್ ಬ್ಯಾಂಡ್ ಇದಾಗಿದೆ. ಕಪ್ಪು, ನೆವಿ ಮತ್ತಯ ಟ್ಯಾಂಗರೀನ್ ಬಣ್ಣದಲ್ಲಿರುವ ಫೋಟೋ ಶೇರ್ ಆಗಿದೆ.ಒನ್ಪ್ಲಸ್ ಫಿಟ್ನೆಸ್ ಬ್ಯಾಂಡ್ ಹೇಗಿರಲಿದೆ? ಒನ್ಪ್ಲಸ್ ಫಿಟ್ನೆಸ್ ಬ್ಯಾಂಡ್ 1.1 ಇಂಚು ಎಎಂಎಲ್ಇಡಿ ಟಚ್ ಡಿಸ್ಪ್ಲೇ ಹೊಂದಿದೆ. ಹಾರ್ಟ್ ಮೊನಿಟರಿಂಗ್ ಆಯ್ಕೆ ಇದರಲ್ಲಿದೆ. ಜೊತೆಗೆ ಎಸ್ಪಿಒ2 ರಕ್ತ ಶುದ್ಧತೆಯ ಮಾನಿಟರಿಂಗ್, 3 ಆಕ್ಸಿಸ್ ಆಕ್ಸೆಲರ್ಮೀಟರ್, ಗ್ರೇಸ್ಕೋಪ್, ಬ್ಲೂಟೂತ್ 5.0 ಮತ್ತು ವ್ಯಾಯಾಮ ಮೋಡ್ಗಳನ್ನು ಒಳಗೊಂಡಿದೆ ಎನ್ನಲಾಗಿದೆ. ಇನ್ನು ಫಿಟ್ನೆಸ್ ಬ್ಯಾಂಡ್ ವಾಟರ್ಪ್ರೂಫ್ ಆಗಿದ್ದು, ನೀರಿನಲ್ಲೂ ಬಳಸಬಹುದಾಗಿದೆ. ಮಾತ್ರವಲ್ಲದೆ, 100 ಎಂಎಹೆಚ್ ಸಾಮರ್ಥ್ಯದ ಬ್ಯಾಟರಿ ಅಳವಡಿಸಲಾಗಿದೆ. ಒಂದು ಬಾರಿ ಚಾರ್ಜ್ ಮಾಡಿದರೆ 14 ದಿನಗಳ ಬಳಸಬಹುದಾಗಿದೆ.ಒನ್ಪ್ಲಸ್ ಸಂಸ್ಥೆ ಈ ನೂತನ ಬ್ಯಾಂಡ್ ಬಗ್ಗೆ ಯಾವುದೇ ಮಾಹಿತಿಯನ್ನು ನೀಡಿಲ್ಲ. ಸದ್ಯ ಟೀಸರ್ ಮಾತ್ರ ವೈರಲ್ ಆಗುತ್ತಿದ್ದು, ಅನೇಕರು ಒನ್ಪ್ಲಸ್ ಬ್ಯಾಂಡ್ ಬಿಡುಗಡೆಯಾಗಿ ಕಾಯುತ್ತಿದ್ದಾರೆ.